Í ritinu er fjallað um notkun röntgengeislunar við efnisrannsóknir og efnisprófanir í iðnaði ( e. industrial radiography ) , sem á ensku er nefnd „ Non Destructive Testing „ skammstafað NDT , einnig nefnd röntgenmyndgreining í iðnaði . Um er að ræða notkun á orkumiklum röntgentækjum eða línuhröðlum við gæðaeftirlit í málmiðnaði með myndatökum af málmsuðum . Í leiðbeiningunum er fjallað um helstu þætti sem snúa að þessari tegund notkunar , s.s. leyfisveitingar , menntun og þjálfun starfsmanna , nauðsynlegt gæðaeftirlit og kröfur til aðstöðu og tækjabúnaðar . Ritið endurspeglar bæði alþjóðlegar og evrópskar reglur um þetta efni og breytingar sem orðið hafa á þeim undanfarin ár .